text: Største stævne for skoleskak - nogensinde
  20 marts 2015 kl. 16.03
  688 elever var i dag samlet om at spille skak. Dermed var det det største skoleskakstævne nogensinde.
  Turneringen fandt sted her i Lalandia i Billund. Elever fra 57 skoler var samlet til årets landsfinale i skoleskak. Mottoet for turneringen er, at det skal være sjovt at blive klogere.
  Der er præmier til alle elever, mens vinderskolen ud over æren, får en pokal bygget i LEGO, og et besøg af Danmarks bedste skakspiller.
  Hør Sofie Jørgensen og Asger Haargaard fortælle, hvorfor det er sjovt at spille skak i klippet herunder. (Varighed: 33 sekunder)
  
  